Държавен вестник, бр. 62, 2002 г., стр. 21

Б Р О Й  62
Д Ъ Р Ж А В Е Н   В Е С Т Н И К
С Т Р .  21
ПРЕЗИДЕНТ
НА РЕПУБЛИКАТА
УКАЗ № 228
На основание чл. 98, т. 8 от Конституцията
на Република България
П О С Т А Н О В Я В А М :
Награждавам Петър Атанасов Манджуков с
орден “Стара планина” първа степен за изклю-
чителния му принос и заслуги за развитието на
международните връзки и сътрудничество на
Република България с народите на Русия и ОНД
и по повод 60 години от рождението му.
Издаден в София на 13 юни 2002 г.
Президент на републиката: Георги Първанов
Министър-председател:
Симеон Сакскобургготски
Подпечатан с държавния печат.
Министър на правосъдието: Антон Станков
37738
МИНИСТЕРСКИ СЪВЕТ
РЕШЕНИЕ № 303
ОТ 21 МАЙ 2002 Г.
за приемане на актуализирана Секторна по-
литика в далекосъобщенията на Република
България
На основание чл. 7, ал. 3 от Закона за дале-
косъобщения
МИНИСТЕРСКИЯТ СЪВЕТ
Р Е Ш И :
1. Приема актуализираната Секторна поли-
тика в далекосъобщенията на Република Бъл-
гария съгласно приложението.
2. Отменя Решение № 909 на Министерския
съвет от 2000 г. за приемане на Секторна поли-
тика в далекосъобщенията на Република Бъл-
гария (ДВ, бр. 3 от 2001 г.).
Министър-председател:
Симеон Сакскобургготски
Главен секретар на Министерския съвет:
Севдалин Мавров
Приложение
към т. 1
Секторна политика в далекосъобщенията
1. Въведение
Министерството на транспорта и съобщенията
(МТС) продължава изпълнението на започнатата
през 1991 г. от Комитета по пощи и далекосъоб-
щения (КПД) цялостна програма за провеждане
на необходимите реформи, свързани с преминава-
не на далекосъобщенията от състояние на държа-
вен монопол към работа при пазарни условия.
Този документ дава представа за състоянието и
определя насоките на развитие на далекосъобще-
нията в краткосрочен (до края на 2002 г.), среднос-
рочен (до края на 2004 г.) и дългосрочен (след
2004 г.) план.
Секторната политика в далекосъобщенията е
изготвена, като е взето предвид, че в отделни до-
кументи са представени Секторната пощенска
политика, Стратегията за развитие на Информа-
ционното общество в Република България и Пла-
нът за действие e-Europe+ за страните—кандидат-
ки за членство в Европейския съюз (ЕС).
При сегашната актуализация са взети предвид
следните документи:
•
Секторната политика в далекосъобщенията
(2000 г.);
•
Програмата на правителството 2001—2005;
•
Националната програма за възприемане на
достиженията на правото на ЕС 1999—2004 г.
(вкл. Копенхагенските критерии);
•
Националният план за разпределение на ради-
очестотния спектър на радиочестоти и радио-
честотни ленти за граждански нужди, за нуж-
дите на отбраната и сигурността, както и за
съвместно ползване между тях;
•
Препоръките на Международния съюз по дале-
косъобщенията (МСД);
•
Документи на Европейската конференция за
пощи и далекосъобщения (CEPT);
•
Директиви и други документи на ЕС.
2. Цел, задачи и очаквани резултати
В Програмата на правителството 2001—2005 в
частта за развитие на съобщенията и информаци-
онните технологии е посочена стратегическата
цел—задоволяване потребностите на бизнеса и
гражданите от съвременни, ефективни и качест-
вени информационни и комуникационни услуги
като необходимо условие за израстването на Бъл-
гария в техническо и технологично отношение и
основен лост за създаване на дългосрочни условия
за растеж. Тази стратегическа цел представлява
развитие на целта, посочена в Секторната полити-
ка в далекосъобщенията (редакция 2000)—осигу-
ряване на възможности за достъп на населението
и бизнеса до широк спектър от съвременни, качес-
твени и ефективни далекосъобщителни услуги, пре-
доставяни на разумни цени в условията на лоялна
конкуренция, при спазване принципите на равно-
поставеност и прозрачност, като се отчитат и изис-
кванията за присъединяване на Република Бълга-
рия към ЕС и НАТО.
Ускореното внедряване на информационните
и комуникационните технологии е ключът за из-
граждане на нов тип базирана на “знания” иконо-
мика и присъединяване на страната към ЕС и
НАТО. Тяхното успешно развитие е залог за:
•
осигуряване на стабилен икономически растеж;
•
откриване на нови работни места;
•
успешна реализация на младите образовани
българи в страната;
•
изграждане на информационно общество в стра-
ната, което адекватно да участва в процесите на
световната модернизация на икономиката, но-
вите бизнесотношения, прилагането на новите
средства за обучение и образование и развитие-
то на услугите на електронното правителство.